CELEX: 32014D0237
Language: fi
Date: 2014-04-24 00:00:00
Title: 2014/237/EU: Komission täytäntöönpanopäätös, annettu 24 päivänä huhtikuuta 2014 , haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Intiasta peräisin olevista hedelmistä ja vihanneksista (tiedoksiannettu numerolla C(2014) 2601)

26.4.2014   
            
            
               FI
            
            
               Euroopan unionin virallinen lehti
            
            
               L 125/93
            
         KOMISSION TÄYTÄNTÖÖNPANOPÄÄTÖS,
   annettu 24 päivänä huhtikuuta 2014,
   haitallisten organismien unioniin kulkeutumisen ja siellä leviämisen estämiseen liittyvistä toimenpiteistä siltä osin kuin on kyse tietyistä Intiasta peräisin olevista hedelmistä ja vihanneksista
   
      
         (tiedoksiannettu numerolla C(2014) 2601)
      
   
   
      (2014/237/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan kolmannen virkkeen,
   sekä katsoo seuraavaa:
   
               (1)
            
            
               Jäsenvaltioissa tiettyjen Intiasta peräisin olevien kasvien ja kasvituotteiden lähetyksille tehdyissä kasvien terveystarkastuksissa kävi ilmi, että huomattava määrä lähetyksiä on pysäytetty haitallisten organismien — lähinnä Tephritidae (Euroopan ulkopuolinen), Thrips palmi Karny tai Bemisia tabaci Genn — esiintymisen vuoksi. Niiden Intiasta unioniin tulevien lähetysten määrä, jotka on pysäytetty haitallisten organismien vuoksi, on ollut kasvussa vuodesta 2010. Suurin osa pysäytyksistä koskee Colocasia Schottin taimia (muita kuin siemeniä ja juuria) ja Mangifera L.:n, Momordica L.:n, Solanum melongena L.:n ja Trichosanthes L.:n taimia (muita kuin siemeniä), jäljempänä ’erikseen määritellyt tavarat’.
            
         
               (2)
            
            
               Komission Intiassa erityisesti vuosina 2010 ja 2013 toteuttamissa tarkastuksissa ilmeni puutteita kasvinsuojeluun liittyvien vientitodistusten järjestelmässä. Intian esittämistä vakuutuksista ja sen toteuttamista toimista huolimatta pysäytysten määrä kasvoi edelleen vuonna 2013.
            
         
               (3)
            
            
               Kyseisten tarkastusten tulosten ja pysäytysten määrän perusteella on todettu, että Intian nykyiset kasvinsuojeluun liittyvät suojatoimet eivät riitä varmistamaan sitä, että lähetyksissä ei ole haitallisia organismeja, tai torjumaan erikseen määriteltyjen tavaroiden tuonnista aiheutuvaa haitallisten organismien unioniin kulkeutumisen riskiä.
            
         
               (4)
            
            
               Olisi toteutettava toimenpiteitä Intiasta peräisin olevien erikseen määriteltyjen tavaroiden unioniin tuonnin aiheuttaman riskin torjumiseksi. Näin ollen Intiasta peräisin olevien erikseen määriteltyjen tavaroiden tuonti unionin alueelle olisi kiellettävä.
            
         
               (5)
            
            
               Toimenpiteet olisi pidettävä voimassa 31 päivään joulukuuta 2015 asti, jotta voidaan reagoida olemassa olevaan kulkeutumisriskiin ja antaa samalla Intialle tilaisuus kehittää sertifiointijärjestelmäänsä.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kielletään Intiasta peräisin olevien Colocasia Schottin taimien (muut kuin siemenet ja juuret) ja Mangifera L.:n, Momordica L.:n, Solanum melongena L.:n ja Trichosanthes L.:n taimien (muut kuin siemenet) tuonti unionin alueelle.
   2 artikla
   Tämän päätöksen voimassaolo päättyy 31 päivänä joulukuuta 2015.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 24 päivänä huhtikuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 169, 10.7.2000, s. 1.